Като цяло е добре, личи си, че разбираш нещата, но 1-2 неща правят впечатление, освен това май не си слушал внимателно упражненията ми. :)

1. На банковата сметка не и трябват всичките сетъри и гетъри. Не се иска в условието да ги пишеш, а и, замисли се – като имаш deposit и withdraw, логично е сметката да бъде управлявана чрез тях, а не да можеш (навсякъде извън класа!) да викаш сетъра за парите и изведнъж да смениш количеството им директно. Има простичко „правило“ при писане на класове – не дефинираш сетъри и гетъри, освен ако не ти потрябват за нещо – най-вероятно ще ти потрябват само за някои член-данни.
2. Навсякъде подаваш аргументите на функциите с копиране. Това не е нещо сериозно, когато аргументите са числа, обаче когато са обекти от класове, копията може заемат много място в паметта. (Сметни колко е голям един речник – 500 думи по 600 символа, а един символ е един байт – това прави 300 КВ. Ако имаше 1000 речника, те щяха да заемат 300 МВ!) Това може да се избегне чрез подаване на референция – вместо да пишеш Dictionary dict, написваш Dictionary& dict. Ако не знаеш за какво ти говоря и как се ползват референции, питай – важно е.
3. Харесай си или snake\_case, или camelCase за имената на променливите и функциите, но не ползвай и двата стила заедно в един проект.
4. Методът за увеличаване на времето с няколко минути трябва да може промени не само минутите, но и часа: 11:58 + 4 = 12:02
5. findSlope не би трябвало да приема някакви параметри, тъй като е логично наклонът да записи само от правата, за която викаме метода. Забележи, че си написал метод, при това публичен – значи принципно се очаква той да бъде викан отвън за някой обект от тип Line. И така работи, но по-добре би било да напишеш, примерно:

double findSlope() {

return double((p2.y - p1.y)) / double((p2.x - p1.x));

}

Това би те улеснило и по-нататък, виж как би изглеждала функцията isHorizontal:

bool isHorizontal(Line& other) {

double slope1 = other.findSlope();

double slope2 = this->findSlope();

return slope1 == slope2;

}

И като стана дума...

1. isHorizontal е лошо име, нека да е isParallel, или, ако искаш да е съвсем красиво – може да дефинираш оператора | | .